Tiit Tralla

Tiit Tralla (19. juuni 1937 RannapungerjaVE: Tralla, Tiit – laulja Virumaa Entsüklopeedia (vaadatud 1. juunil 2015) – 5. oktoober 2025) oli eesti laulja (tenor). 

Tiit Tralla lõpetas 1964. aastal Tallinna Riikliku Konservatooriumi Aleksander Arderi lauluklassis. Aastatel 1955–1969 laulis ta Estonia ooperikooris. 

Aastatel 1969–2001 oli Tralla Estonia ooperisolist, 1984. aastast ka lavastaja assistent arvukate operettide ja ooperite juures.Eesti muusika biograafiline leksikon. Tallinn: Valgus, 1990, lk 266Eesti entsüklopeedia. 14. köide. Tallinn: Eesti Entsüklopeediakirjastus, 2000. 

Lavaartistina sobisid talle igasugused karakterrollid. Esile on tõstetud tema osatäitmist Šuiskina Modest Mussorgski ooperis "Boriss Godunov" (1980). Talle oli otsekui loodud Saare Juhani roll Gustav Ernesaksa ooperis "Tormide rand" (1967), mille kuulsat kõrtsistseeni esitas ta koos Teo Maistega lugematutel kordadel galakontsertidel. 

Tema lavanatuuri on iseloomustatud "rammusalt isikupärasena" ning on leitud, et ta suutis huvitavaks mängida ka kõige väiksemad rollid, nagu näiteks rohupoe müüja Ülo Vinteri ja Ülo Raudmäe muusikalis "Pipi Pikksukk". Kui vaja, vihtus ta Imre Kálmáni opereti "Krahvinna Mariza" lavastuses (1990) tantsida tšaardašit, olles sellal ise juba kaugelt üle keskea.

Lisaks teatritööle tegutses ta aastatel 1977–1986 ansambli Hortus Musicus hääleseadjana, 1981–1986 Tallinna Riiklikus Konservatooriumis pedagoogina ja 1990. aastal ka ooperistuudio õppejõuna. Samuti on ta juhendanud aastatel 1995–2014 Georg Otsa nimelise Tallinna Muusikakooli ooperiklassi.

Tunnustus
 1985 Eesti NSV teeneline kunstnik

Isiklikku
Tema lesk on kunstnik ja muusik Eha-Marje Tralla ning poeg on viiuldaja ja laulja Juhan-Hannes Tralla.

 Viited 

Kirjandus
 Tiit Tralla: [lühiülevaade ooperi- ja operetilaulja loometeest / koostanud ja toimetanud Pille Palm] [S.l.]: [Eesti NSV Kultuuriministeerium], 1987 (Tallinn: EKP Keskkomitee Kirjastuse trükikoda)

Kategooria:Eesti ooperilauljad
Kategooria:Eesti NSV teenelised kunstnikud
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1937
Kategooria:Surnud 2025